LH โบรกฯชี้รับผลกระทบมาตรการ LTV น้อยกว่ารายอื่นแนะซื้อเป้า 11.50 บาท
LH โบรกฯชี้รับผลกระทบมาตรการ LTV น้อยกว่ารายอื่นแนะซื้อเป้า 11.50 บาท
15 ก.พ. 2562

บล.กสิกรไทย ระบุในบทวิเคราะห์วันนี้(15ก.พ.) ว่า บริษัทแลนด์แอนด์เฮ้าส์ จำกัด (มหาชน) หรือ LH แม้จะเผชิญกับความท้าทายในปี 2562 เหมือนกับผู้พัฒนาโครงการอสังหาริมทรัพย์รายอื่นๆ เพราะธุรกิจที่อยู่อาศัยจะได้รับแรงกดดันจากมาตรการอัตราส่วนเงินให้สินเชื่อต่อมูลค่าหลักประกัน (LTV) ใหม่ รวมถึงการชะลอตัวของการเติบโตของ GDP
นอกจากนี้ backlog ที่ลดลงก็สะท้อนให้เห็นว่าบริษัทจะต้องรุกในกลุ่มแนวราบมากขึ้น ซึ่งเป็นกลยุทธ์ที่คล้ายกับผู้พัฒนาอสังหาฯ รายอื่นๆ อย่างไรก็ตามมองว่า LH จะได้รับผลกระทบจากมาตรการ LTV ใหม่น้อยกว่ารายอื่น เพราะมีนโยบายเงินดาวน์ที่สูงถึง 15-20% กอปรกับพอร์ตธุรกิจที่มีการกระจายความเสี่ยงที่ดี นอกจากนี้ยังมองว่าโครงการเทอร์มินอล 21 แห่งใหม่แถวพระราม 3 จะช่วยสร้างกำไรสุทธิและเงินปันผลระดับสูงให้กับ LH ในระยะยาวคงคำแนะนำ “ซื้อ” ด้วยราคาเป้าหมายปี 2562 ที่ 11.50 บาท
 